–kehtestatud on ühtne ja ilma eranditeta käibemaksupõhiste omavahendite sissenõudmismäär ning käibemaksubaasi määratlust on lihtsustatud;

–omavahendite nõuandekomitee leppis 26. mail 2021 kokku omavahendite ajakohastatud prognoosides 2021. aasta eelarve jaoks. See ajakohastus esitatakse tavaliselt varsti pärast omavahendite nõuandekomitee koosolekut, mis on kooskõlas liikmesriikide ootustega, et omavahendite nõuandekomitee ajakohastuste eelarvesse kandmine toimub nii kiiresti kui võimalik,

2021. aasta paranduseelarve projekti (PEP) nr 4 eesmärk on ajakohastada eelarve tulupoolt, et võtta arvesse viimase aja sündmusi:

2021. aasta eelarve maksete assigneeringute rahastamiseks vajalik omavahendite kogusumma (eelarve tuludepoole jaotis 1) võrdub 1,13 % ELi kogurahvatulust. See on peaaegu eranditult seotud kulude rahastamisega, mis arvatakse maha ELi omavahendite alalisest ülemmäärast (1,40 % ELi kogurahvatulust), jättes varuks 0,27 % ELi kogurahvatulust. Taasterahastust „NextGenerationEU“ tulenevate kohustuste rahastamiseks ette nähtud omavahendite summa, mis arvatakse maha ELi kogurahvatulu 0,6 %-lisest ajutisest suurendamisest, on 2021. aastal marginaalne (st väiksem kui 0,0003 % ELi kogurahvatulust).

2020. aasta omavahendeid käsitleva otsusega kehtestatakse 2021. aasta omavahendite üldiseks ülemmääraks 1,40 % ELi kogurahvatulust ja kulukohustuste maksimaalseks summaks 1,46 % ELi kogurahvatulust. Mõlemat ülemmäära suurendatakse ajutiselt 0,6 protsendipunkti võrra, et katta kõik liidu kohustused, mis tulenevad „NextGenerationEU“ jaoks võetud laenudest, kuni kõik sellised kohustused on lõppenud, kuid hiljemalt 31. detsembrini 2058.

Läbivaatamine hõlmab nii 2021. aastal eelarvesse makstavate traditsiooniliste omavahendite kui ka 2021. aasta käibemaksu ja kogurahvatulu baasi prognoosi. 2021. aasta eelarve puhul kasutatud prognoosis lepiti kokku omavahendite nõuandekomitee 178. koosolekul, mis toimus 19.–25. mail 2020. aastal kirjaliku menetluse teel. Käesoleva paranduseelarve projektiga nr 4/2021 tehtava muudatuse puhul lähtutakse omavahendite nõuandekomitee 181. koosolekul 2020. aasta omavahendeid käsitleva otsuse alusel kokku lepitud prognoosidest. Omavahendite ajakohastatud prognoosi kasutamine suurendab tuluprognooside täpsust ja seega nende maksete prognoosi täpsust, mis liikmesriikidel tuleb eelarveaasta jooksul ELi eelarvesse teha.

Komisjoni tuluprognoosid põhinevad komisjoni 2021. aasta kevadisel majandusprognoosil, milles eeldatakse, et ELi majandus jõuab taas kriisieelsele tasemele 2022. aasta lõpuks. Pärast ajaloolist langust 2020. aasta esimesel poolel ja järjekordset tagasilööki 2020. aasta lõpus määrab pandeemia endiselt 2021.–2022. aasta kurssi. Taastumine aga juba käib. Kuna vaktsineerimise edenedes piiramismeetmeid järk-järgult leevendatakse, peaks majandustegevus kolmandas kvartalis hoogustuma ja jääma 2021. aasta viimases kvartalis tugevaks. Kokkuvõttes prognoositakse ELi majanduse reaalkasvuks 2021. aastal 4,2 %. Üleilmse tegevuse ja kaubanduse oodatav taastumine ning taasterahastu „NextGenerationEU“ kasvuimpulss parandavad kõigi liikmesriikide väljavaateid.

2021. aasta eelarve aluseks olevat majandusstsenaariumi kinnitavad üldjoontes viimased prognoosid:

–2021. aastal kogutavate tollimaksude kogusumma, millest on maha arvatud 25 % sissenõudmiskulud, ja mis sisaldavad Ühendkuningriigi tegelikke makseid, on prognooside kohaselt 17 348,1 miljonit eurot, mis on 1,46 % vähem kui 2021. aasta eelarves prognoositud 17 605,7 miljonit eurot. Komisjon võrdles omavahendite nõuandekomitee traditsioonilise prognoosimeetodi tulemusi (ELi-välise impordi prognoositud kasvumäärade alusel) tollimaksude tegeliku laekumise uusimate andmete (jaanuarist aprillini 2021) ekstrapolatsiooni teel saadud tulemustega. Traditsiooniline meetod näib olevat majanduse saabuva elavnemise tuvastamiseks sobivam kui ekstrapoleerimismeetod, mis – olles tagasivaatav – suundumuse eeldatavat pöördumist ei tuvastaks. Teisest küljest seostub traditsiooniline prognoos ebakindlusega tõusu aja ja tugevuse suhtes ning sellega, millal ja kui palju see kaubandust stimuleerib. Seepärast lepiti omavahendite nõuandekomitee koosolekul kokku, et 2021. aasta traditsiooniliste omavahendite prognoosi läbivaatamisel kasutatakse traditsioonilise ja ekstrapoleerimisprognoosi keskmist. See võimaldab arvesse võtta tekkivat taastumist ja tagada eelarve usaldusväärne haldamine.

–ELi piiristamata käibemaksubaasi kogusummaks 2021. aastal prognoositakse praegu 6 007 338,8 miljonit eurot, mis on 0,25 % võrra vähem 2020. aasta mai prognoosist (6 022 498,8 miljonit eurot). ELi 2021. aasta piiristatud käibemaksubaasi kogusummaks prognoositakse 5 980 264,0 miljonit eurot, mida on 2020. aasta mai prognoosiga (5 989 163,8 miljonit eurot) võrreldes 0,15 % vähem. Ajakohastatud prognoosis võetakse arvesse käibemaksubaasi lihtsustatud määratlust, mis on esitatud 2020. aasta omavahendeid käsitlevas otsuses.

–ELi 2021. aasta kogurahvatulu baasi kogusummaks prognoositakse 14 068 521,0 miljonit eurot, mis on 0,43 % suurem 2020. aasta mai prognoosist (14 007 758,4 miljonit eurot).

Kaheksa euroalasse mittekuuluva liikmesriigi prognoositava käibemaksu ja kogurahvatulu baasi konverteerimiseks nende riikide omavääringust eurodesse on kasutatud 31. detsembri 2020. aasta vahetuskursse. Sellega välditakse moonutusi, sest tegu on sama kursiga, mida kasutatakse eelarvesse kantud omavahendite summade sissenõudmisel maksete konverteerimiseks eurodest omavääringutesse (nõukogu määruse nr 609/2014 artikli 10a lõike 1 kohaselt).

Omavahendite nõuandekomitee 181. istungil vastu võetud traditsiooniliste omavahendite, piiristamata käibemaksu- ja kogurahvatulu baasi muudetud prognoosid 2021. aastaks on esitatud järgmises tabelis.

Traditsiooniliste omavahendite, käibemaksu ja kogurahvatulu baasi muudetud prognoos 2021. aastaks (miljonites eurodes)

Toll

(75 %) Piiristamata käibemaksubaas Kogurahvatulu baas Piiristatud

käibemaksubaas BE 1 888,4 196 802,8 480 972,5 196 802,8 BG 85,5 31 260,4 63 455,1 31 260,4 CZ 244,0 90 876,1 215 690,5 90 876,1 DK 331,1 124 558,2 333 000,2 124 558,2 DE 3 792,8 1 472 093,3 3 590 155,4 1 472 093,3 EE 32,6 13 680,3 28 103,0 13 680,3 IE 229,9 94 872,6 292 535,4 94 872,6 EL 198,6 78 327,3 171 568,7 78 327,3 ES 1 311,2 551 677,5 1 204 982,9 551 677,5 FR 1 619,6 1 133 169,8 2 470 396,1 1 133 169,8 HR 36,9 34 656,2 53 031,3 26 515,7 IT 1 551,0 686 238,0 1 754 774,7 686 238,0 CY 25,2 15 517,10 21 218,1 10 609,1 LV 37,7 13 544,60 30 672,7 13 544,6 LT 98,2 20 474,70 49 349,4 20 474,7 LU 18,9 31 810,70 42 997,7 21 498,9 HU 173,5 56 875,00 140 180,2 56 875,0 MT 12,5 7 431,50 12 381,4 6 190,7 NL 3 111,6 349 683,60 829 752,3 349 683,6 AT 205,4 178 286,20 390 523,5 178 286,2 PL 776,9 256 446,50 523 232,9 256 446,5 PT 160,5 107 689,50 210 431,8 105 215,9 RO 180,0 77 490,00 230 574,9 77 490,0 SI 76,3 22 102,50 48 075,8 22 102,5 SK 78,0 36 792,30 94 497,9 36 792,3 FI 136,5 95 311,40 250 175,9 95 311,4 SE 473,0 229 670,70 535 790,7 229 670,7 EL 16 886,0 6 007 338,8 14 068 521,0 5 980 264,0 UK 462,2

2.3 Traditsiooniliste omavahendite sissenõudmiskulude kohandamine 2021. aastaks

Käesoleva paranduseelarve projekti rahastamise arvutamisel vastavad traditsioonilised omavahendid (suhkrumaksud ja tollimaksud) prognoositud summadele, mis võeti vastu 26. mail 2021 omavahendite nõuandekomitee 181. koosolekul.

Alates 1. juunist 2021 (2020. aasta omavahendeid käsitleva otsuse jõustumiskuupäev) peavad liikmesriigid tegema traditsioonilised omavahendid kättesaadavaks, võttes arvesse uusi 25 % sissenõudmiskulusid.

Kuna 2020. aasta omavahendeid käsitlevat otsust kohaldatakse alates 1. jaanuarist 2021, tuleb komisjonile ajavahemikul 1. märtsist 2021 kuni 31. maini 2021 kättesaadavaks tehtud traditsiooniliste omavahendite sissenõudmiskulusid (20 % 2014. aasta omavahendeid käsitleva otsuse kohaselt) kohandada vastavalt suurendatud määrale (25 %). Asjaomased summad on märgitud alljärgnevas tabelis ja komisjon peab need tagastama samal kuupäeval, mil hakatakse rakendama käesolevat paranduseelarve projekti, kui Euroopa Parlament ja nõukogu on selle vastu võtnud.

2021. eelarveaasta (eurodes)

Liikmesriik 5 % märtsist maini 2021 kogutud suhkrumaksudest 5 % märtsist maini 2021 kogutud tollimaksudest Kokku (1) (2) (3) = (1 +2) BE — 25 204 913 25 204 913 BG — 1 479 180 1 479 180 CZ — 4 661 203 4 661 203 DK — 5 450 436 5 450 436 DE 121 767 58 175 665 58 297 432 EE — 602 495 602 495 IE — 5 615 727 5 615 727 EL — 3 245 229 3 245 229 ES — 20 686 972 20 686 972 FR 1 731 27 033 109 27 034 840 HR — 618 319 618 319 IT — 28 687 399 28 687 399 CY — 440 664 440 664 LV — 676 108 676 108 LT — 1 868 964 1 868 964 LU — 263 887 263 887 HU — 2 956 348 2 956 348 MT — 220 485 220 485 NL — 41 683 100 41 683 100 AT — 3 514 625 3 514 625 PL — 14 916 781 14 916 781 PT — 2 504 152 2 504 152 RO — 3 200 741 3 200 741 SI — 1 606 963 1 606 963 SK — 1 501 351 1 501 351 FI — 2 086 852 2 086 852 SE — 7 247 587 7 247 587 EL kokku 123 498 266 149 255 266 272 753

2.4 Ringlusse võtmata plastpakendijäätmete koguse prognoos 2021. aastaks

2020. aasta omavahendeid käsitleva otsusega kehtestati uus, ringlusse võtmata plastpakendijäätmetel põhinevad omavahendid. See uus omavahend võetakse kasutusele 2021. aasta eelarves.

ELi ringlusse võtmata plastpakendijäätmete prognoosis lepiti kokku 26. mail 2021 omavahendite nõuandekomitee 181. koosolekul ja 2021. aastal oli see 8 172 841,5 tonni.

Ringlussevõtmata plastpakendijäätmete kogus on plastpakendijäätmete ja ringlussevõetud plastpakendijäätmete koguse vahe. Plastpakendijäätmete koguse prognoos põhineb järgmisel meetodil. Komisjoni uusimate kättesaadavate majandusprognooside kohaseid 2017./2018.–2021. aasta püsivhindades kogurahvatulu iga-aastaseid kasvumäärasid kohaldatakse plastpakendijäätmeid käsitlevate viimaste tulemusandmete suhtes (enamiku liikmesriikide puhul 2018 ning Kreeka, Malta, Madalmaade ja Sloveenia puhul 2017).